Liga majstrov UEFA

Liga majstrov UEFA (orig. UEFA Champions League, UCL) je výročná futbalová súťaž, ktorú usporiada Európska futbalová federácia (UEFA) pre najlepšie kluby európskych líg. Súčasným držiteľom titulu je Manchester City. Liga majstrov je často nesprávne zamieňaná s Pohárom UEFA, niekdajšou druhou najvyššou európskou klubovou súťažou.

História 
Prvá sezóna Európskeho pohára majstrov sa konala v sezóne 1955/56. Zúčastnilo sa jej 16 klubov (niektoré z nich cez pozvanie): AC Miláno, AGF Aarhus, Anderlecht, Djurgården, Gwardia Warszawa, Hibernian, Partizan, PSV Eindhoven, Rapid Viedeň, Real Madrid, Rot-Weiss Essen, Saarbrücken, Servette, Sporting CP, Stade de Reims a Vörös Lobogó.

Prvý zápas Európskeho pohára sa odohral 4. septembra 1955. Proti sebe nastúpil Partizan a Sporting. Zápas sa skončil 3:3.

Formát 
Predchodcom Ligy majstrov bol Pohár majstrov európskych krajín (PMEK), ktorý sa prvýkrát hral v sezóne 1955/56. V PMEK sa hralo vyraďovacím spôsobom, keď v každom kole proti sebe dva tímy odohrali 2 zápasy (každý tím hrá raz doma a raz vonku) a ten s lepším skóre postúpil do ďalšieho kola. Zúčastniť sa mohli víťazi domácich líg a obhajcovia trofejí. Systém bol podobný ako pri juhoamerickom Pohári osloboditeľov.

V sezóne 1992/1993 bola súťaž reorganizovaná do dnešnej Ligy majstrov, i v nasledujúcich rokoch prebiehali menšie úpravy. V súčasnosti má Liga majstrov štyri predkolá a hlavnú súťaž, ktorá je rozdelená na prvú fázu hranú v štvorčlenných skupinách (hraným spôsobom každý s každým doma a vonku), z každej z týchto skupín postupujú dve najlepšie mužstvá do druhej fázy hranej vyraďovacím systémom dvoch zápasov (doma - vonku), kde postupuje vždy mužstvo s lepším súčtom skóre z oboch zápasov (pri rovnosti oboch skóre sa predlžuje a prípadne rozhodujú pokutové kopy). Finále sa hrá na jeden zápas na dopredu určenom štadióne.

Nový formát od sezóny 2024/2025 
UEFA sa rozhodla od sezóny 2024/2025 zmeniť formát tejto súťaže. V súčasnosti sa v skupinovej fáze Ligy majstrov predstavuje 32 klubov v ôsmich skupinách po štyroch. Po novom bude v Lige majstrov 36 klubov v jednej skupine. 

Každý tím bude hrať osem zápasov proti ôsmym rôznym klubom - štyri doma a štyri vonku. Po skončení skupinovej fázy osem najlepších klubov postúpi priamo do osemfinále. Tímy, ktoré sa umiestnia na 9.24. mieste postúpia do play-off o postup do osemfinále.

36 klubov bude do súťaže vyberaných takto:

 Víťaz Ligy majstrov UEFA z predchádzajúcej sezóny
 Víťaz Európskej ligy UEFA z predchádzajúcej sezóny
 10 víťazov líg z asociácií na 1.10. mieste
 6 tímov z 2. miesta z asociácií na 1.6. mieste
 5 tímov z 3. miesta z asociácií na 1.5. mieste
 4 tímy zo 4. miesta z asociácií na 1.4. mieste
 2 tímy z asociácií s najvyšším 1-ročným koeficientom krajiny
 5 víťazov zo 4. predkola Majstrovskej časti
 2 víťazi zo 4. predkola Nemajstrovskej časti

Trofej 
Každý rok dostane víťazný tím Európsky pohár klubov majstrov, ktorého aktuálna verzia sa udeľuje od roku 1967.

Od sezóny 1968/69 a pred sezónou 2008/09 ktorýkoľvek tím, ktorý vyhral Ligu majstrov tri roky za sebou alebo celkovo päťkrát získal oficiálnu trofej natrvalo. Zakaždým, keď takýto míľnik nejaký klub dosiahol, musela byť na nasledujúcu sezónu vyrobená nová oficiálna trofej. Päť klubov vlastní verziu oficiálnej trofeje: Real Madrid, Ajax, Bayern Mníchov, AC Miláno a Liverpool.  Aktuálna trofej je vysoká 74 cm, je vyrobená zo striebra a váži 11 kg. Navrhol ho Jürg Stadelmann, klenotník zo švajčiarskeho Bernu, po tom, čo originál dostal v roku 1966 Real Madrid ako uznanie za jeho doterajších šesť titulov. Trofej stála 10 000 švajčiarskych frankov. Od sezóny 2012 – 2013 sa víťazom Ligy majstrov odovzdáva 40 zlatých medailí a druhým 40 strieborných medailí.

Hymna 
Hymnu Ligy majstrov UEFA, oficiálne nazvanú jednoducho ako „Champions League“, napísal Tony Britten a je adaptáciou hymny Georga Friderica Händela z roku 1727 Zadok the Priest (jedna z jeho korunovačných hymien). UEFA poverila Brittena v roku 1992 aranžovaním hymny. Skladbu odohral londýnsky orchester Royal Philharmonic Orchestra a naspievala  Academy of St. Martin in the Fields. 

Oficiálna webová stránka UEFA uvádza, že „hymna je takmer taká ikonická ako trofej“ a dodáva, že „je známe, že rozbúcha srdcia mnohých špičkových svetových futbalistov.“

Oba tímy sa pred každým zápasom postavia na hymnu Ligy majstrov UEFA a v stredovom kruhu sa máva vlajkou s logom Ligy majstrov.Refrén obsahuje tri oficiálne jazyky používané UEFA: angličtinu, nemčinu a francúzštinu. Vrcholným momentom sú výkriky „Die Meister! Die Besten! Les Grandes Équipes! The Champions!' Kompletná hymna má asi tri minúty a má dve krátke strofy a refrén.

Zoznam víťazov

Podľa klubov

Podľa krajiny

Finalisti PMEK a Ligy majstrov

Hráčske rekordy

Najviac odohraných zápasov 
Aktuálne k 31. augustu 2023

Najlepší strelci 
Aktuálne k 31. augustu 2023

Ocenenia 
Počnúc sezónou 2021/2022 UEFA zaviedla ocenenie Hráč sezóny Ligy majstrov UEFA.

Porota je zložená z trénerov klubov, ktoré sa zúčastnili skupinovej fázy súťaže, ako aj z 55 novinárov vybraných skupinou European Sports Media (ESM), jedného z každej členskej asociácie UEFA.

Víťazi 

V tej istej sezóne UEFA zaviedla aj ocenenie Mladý hráč sezóny Ligy majstrov UEFA.

Pozri aj 
 Európska liga UEFA
 Európska konferenčná liga UEFA

Externé odkazy 
 Koeficienty klubov UEFA

Referencie